Perfects a.s.

Alžbetínske námestie 1203, 929 01 Dunajská Streda
VÝZVA na predloženie ponuky
podľa § 117 zákona NR SR č. 343/2015 Z. z. o verejnom obstarávaní 
a o zmene a doplnení niektorých zákonov v z. n. p.
(ďalej len ako „ZVO“)

1.	Predmet zákazky: Zabezpečenie služieb v oblasti verejných obstarávaní  pre Perfects a.s.
2.	Identifikácia verejného obstarávateľa:
Názov:	Perfects a.s.
Adresa:	Alžbetínske námestie  1203/7, 929 01 Dunajská Streda
Zastúpený:	Ing. Zoltán Fónod, riaditeľ
IČO:	00588105

Internetová adresa organizácie: http://dunaszerdahelyi.sk/perfects
Adresa profilu verejného obstarávateľa: http://dunaszerdahelyi.sk/perfects
Kontaktné miesto: Perfects a.s., Alžbetíneske námestie 1203/7, 929 01 Dunajská Streda 
Kontaktná osoba: Ing. Zoltán Fónod
E-mail: zfonod@bsg.sk
Ďalšie informácie možno získať na adrese a kontaktnom mieste uvedenom v tomto bode výzvy.
3.	Typ zmluvy: 
Zmluva uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov.

4. Hlavné miesto poskytovania služieb: Perfects a.s., Alžbetínske námestie 1203/7, 929 01 Dunajská Streda

5. Podrobný opis predmetu zákazky a jeho obsah, predpokladaná hodnota zákazky :
Predmetom zákazky je poskytovanie odborných poradenských služieb pri zabezpečení verejného obstarávania v zmysle príslušných ustanovení zákona č. 343/2015 Z.z. v aktuálnom znení a komplexné zabezpečenie  procesov verejných obstarávaní pre mesto Dunajská Streda na rok 2018.

Poskytovanie služieb zahŕňa najmä: 
•	výber metódy zadávania zákazky, 
•	definovanie predmetu zákazky,
•	vypracovanie harmonogramu verejného obstarávania,
•	stanovenie predpokladanej hodnoty zákazky,
•	stanovenie stratégie verejného obstarávania,
•	vypracovanie oznámenia o vyhlásení verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie súťažných podkladov a ich príloh (opis predmetu zákazky, spracovanie obsahu podkladov, určenie kritérií výberu),  v spolupráci s príslušnými odbormi/oddeleniami/referátmi verejného obstarávateľa (podkladmi sú najmä technická špecifikácia predmetu zákazky, obchodné podmienky, požiadavky verejného obstarávateľa smerujúce k určeniu podmienok účasti a k spôsobu vyhodnotenia ponúk), 
•	vypracovanie vyhlásenia o nestrannosti a dôvernosti spracúvaných informácií (mlčanlivosť o obsahu súťažných podkladov),
•	vypracovanie výzvy na predkladanie ponúk a jej zaslanie do relevantného vestníka,
•	zaslanie výziev na predloženie cenových ponúk spolu s prílohami jednotlivým uchádzačom (buď elektronicky, poštovou alebo inou službou),
•	evidencia žiadosti o účasť, evidencia záujemcov, 
•	vypracovať a včas poskytnúť verejnému obstarávateľovi Informáciu týkajúcu sa splnenia povinnosti podľa §41 ods1 zákona NR SR č. 25/2006 o verejnom obstarávaní v znení neskorších predpisov,
•	vypracovanie menovacích dekrétov pre členov komisie na vyhodnotenie ponúk, čestných vyhlásení členov komisie a hodnotiacich hárkov (ak to druh verejného obstarávania vyžaduje) na základe určenia členov komisie zo strany verejného obstarávateľa, 
•	účasť pri vyhodnocovaní ponúk ako člena komisie bez hlasovacieho práva na základe menovacieho dekrétu člena komisie a kontrola predložených ponúk členom komisie, 
•	spracovanie záznamu (zápisnice, prezenčnej listiny) z otvárania ponúk vrátane prezenčných listín, vypracovanie sprievodných listov k zaslaniu záznamu z otvárania ponúk uchádzačom, zaslanie záznamu z otvárania ponúk uchádzačom, kontrola oprávnenia zúčastniť sa otvárania ponúk
•	vyhodnotenie splnenia podmienok účasti na základe predložených žiadostí o účasť alebo ponúk, spracovanie záznamu (zápisnice, prezenčnej listiny) o splnení podmienok účasti vo verejnom obstarávaní a vypracovanie oznámenia o vylúčení vylúčeným uchádzačom, zaslanie jednotlivých záznamov či oznámení všetkým uchádzačom,
•	spracovanie a zaslanie žiadostí o vysvetlenie a doplnenie ponúk v prípade potreby vysvetlenia a doplnenia ponúk zo strany uchádzačov a vyhodnotenie odpovedí na žiadosť o vysvetlenie a doplnenie ponúk,
•	spracovanie zápisnice o vyhodnotení ponúk, 
•	spracovanie dokumentácie súvisiacej so žiadosťami o nápravu, resp. námietok a jej zaslanie uchádzačovi/uchádzačom, komplexné riešenie podanej námietky, 
•	vypracovanie oznámenia o úspešnosti, neúspešnosti, resp. vylúčení ponúk a jeho zaslanie uchádzačom, 
•	vypracovanie a odoslanie oznámenia o výsledku verejného obstarávania do relevantného vestníka (Vestníka verejného obstarávania a/alebo Úradného vestníka EÚ), 
•	vypracovanie oznámenia o výsledku verejného obstarávania a jeho zaslanie všetkým uchádzačom,
•	príprava podkladov na realizáciu elektronickej aukcie a odkomunikovať s členmi hodnotiacej komisie základné parametre elektronickej aukcie,
•	účasť na každej elektronickej aukcii vykonávanej verejným obstarávateľom,
•	v prípade podania námietky proti výsledku e-aukcie, resp. v prípade sporných otázok ohľadom priebehu resp. výsledku e-aukcie komunikovať s jednotlivými uchádzačmi,
•	príprava podkladov na archiváciu,
•	v prípade potreby zabezpečiť všetky úkony potrebné na predĺženie lehoty viazanosti ponúk,
•	poskytnúť patričnú súčinnosť pri výkone predbežnej finančnej kontroly Perfects a.s. v súvislosti s vykonanými verejnými obstarávaniami,
•	do 14 dní od ukončenia verejného obstarávania (nadobudnutie účinnosti príslušnej zmluvy, resp. vypracovanie objednávky) protokolárne odovzdať verejnému obstarávateľovi  kompletnú dokumentáciu týkajúcu sa ukončeného verejného obstarávania v 1 originálnej verzii spolu s registrom  Perfects a.s.korešpondencie (vyhotoviť odovzdávací/preberací protokol obsahujúci presný popis všetkých odovzdávaných podkladov, či príloh a ich množstvo),
•	odovzdaná dokumentácia v zmysle predchádzajúceho bodu má byť opatrená podpismi všetkých osôb, ktorých sa daná dokumentácia, či príloha týka (súťažné podklady, podpisy členov hodnotiacej komisie, resp. prítomných uchádzačov na otváraní ponúk, všetka korešpondencia s uchádzačmi, atď). Všetka korešpondencia s uchádzačmi sa má uskutočniť buď v listinnej podobe (v takom prípade sa predkladá aj potvrdenie o doručení zásielky uchádzačovi – „doručenka“) alebo prostredníctvom elektronických komunikačných prostriedkov (e-mail), či osobným doručením (v takom prípade sa predkladá potvrdenie o osobnom doručení/prevzatí písomnosti),
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za každé vykonané verejné obstarávanie,
•	evidovať a poskytnúť verejnému obstarávateľovi kompletný register korešpondencie (v listinnej aj elektronickej podobe) za všetky vykonané verejné obstarávanie sumárne (na konci kalendárneho roku),
•	poskytnúť patričnú súčinnosť pri všetkých kontrolách vykonávaných Úradom pre verejné obstarávanie, ministerstvami SR, či inými orgánmi, ktoré sú oprávnené kontrolovať celý proces verejného obstarávania (najmä v prípade projektov implementovaných z rozličných dotačných schém),
•	vypracovať súhrnné správy, ktoré je verejný obstarávateľ povinný zverejňovať na svojom webovom sídle v zmysle zákona NR SR č. 343/2015 Z.z. v znení neskorších predpisov,
•	vedenie a aktualizácia profilu verejného obstarávateľa,
•	sledovanie zmlúv, ktorých platnosť a účinnosť je obmedzená za účelom iniciovania včasného nového verejného obstarávania,
•	kontrolovať správnosť informácií zverejnených v profile verejného obstarávateľa na webovom sídle www.dunstreda.sk,
•	príprava a kompletné  zrealizovanie verejných obstarávaní na elektronickom trhovisku, na základe pokynov a špecifikácií kontaktných osôb verejného obstarávateľa
•	príprava podkladov na archiváciu o verejných súťaží, ktoré boli zrealizované na elektronickom trhovisku 

Podľa aktuálnych plánov predpokladaná hodnota zákazky je   v rozpätí 2000 Euro -4000 Euro. 

6. Kód CPV: 79418000-7 Poradenské služby pre obstarávanie.
7. Podmienky účasti: 
Podmienky účasti týkajúce sa osobného postavenia podľa § 32 ods. 2 písm. e) ZVO:
Doklad o oprávnení podnikať (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) v predmete zákazky ("verejné obstarávanie"). Uchádzač predloží originál, úradne overenú kópiu alebo výpis vytlačený z internetovej databázy. 

8. Možnosť predloženia ponuky
Iba na celý predmet zákazky. 

9. Variantné riešenia 
Nie 

10. Doba dodania predmetu zákazky: 
Od 15.01.2018 do 15.01.2019
11. Hlavné podmienky financovania a platobné podmienky:
Predmet zákazky bude financovaný z rozpočtu Perfects a.s.. Platby budú realizované formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 dní odo dňa doručenia daňového dokladu. Verejný obstarávateľ neposkytuje preddavok, ani zálohovú platbu.
12. Pokyn k predloženiu ponuky:
Predložená ponuka má obsahovať:
1.	Identifikáciu uchádzača: obchodné meno, sídlo/adresa, IČO, DIČ, IČ DPH, bankové spojenie v tvare BIC, číslo účtu v tvare IBAN.
2.	Kontakt uchádzača (telefónne číslo, e-mailová adresa, faxové číslo).
3.	Doklad o oprávnení podnikať 
4.	Cenovú ponuku uchádzača parafovanú štatutárnym zástupcom uchádzača a opatrenú pečiatkou uchádzača podľa prílohy č. 1 tejto výzvy.
5.	Čestné vyhlásenie uchádzača parafované štatutárnym zástupcom uchádzača a opatrené pečiatkou uchádzača podľa prílohy č. 2 tejto výzvy.
6.	Vyplnený návrh zmluvy ( príloha č.3), parafovaný štatutárnym zástupcom uchádzača a opatrený pečiatkou uchádzača. Uchádzač zároveň predloží návrh zmluvy aj v elektronickej podobe na CD/DVD nosiči a to vo formáte *.rtf alebo inom ekvivalente. Verejný obstarávateľ si vyhradzuje právo spresniť podmienky zmluvy s úspešným uchádzačom.
Ponuky sa predkladajú v 1 originálnej verzii.
13. Kritéria na hodnotenie ponúk:
Najnižšie jednotkové ceny s DPH (ak je uchádzač platcom DPH , navrhovanú zmluvnú cenu uvedie v zložení: navrhovaná zmluvná cena bez DPH, sadzba DPH a výška DPH , navrhovaná zmluvná cena včítane DPH , ak uchádzač  nie  je platcom  DPH , uvedie  navrhovanú  zmluvnú  cenu celkom . Na  skutočnosť, že nie je platcom DPH upozorní v ponuke) na jednotlivé definované služby v oblasti verejného obstarávania. Váha jednotlivých typov služieb je nasledovná: 
		
Názov kritéria na vyhodnotenie ponúk	Váhovosť	
Zákazka podľa §117 zákona	40%	
Podlimitná zákazka s využitím elektronického trhoviska                                            	10%	
Podlimitná zákazka bez využitie elektronického trhoviska                                         20%     

Nadlimitná zákazka	10 %	
Príprava štvrťročnej správy o zákazkách  realizovaných podľa§117 zákona

Príprava a aktualizácia internej smernice organizácie	    10%
10 %	
			      
Víťazom verejnej súťaže sa stane uchádzač, ktorý dosiahne najväčší počet bodov podľa vyššie uvedeného kľúča.

14. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu uvedenú v bode 2 tejto výzvy, v termíne do 8.1.2018 do 10:00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa, IČO).
2. „NEOTVÁRAŤ“.
	3. Názov predmetu obstarávania „Zabezpečenie služieb v oblasti verejných obstarávaní pre 
                 Perfects a.s.“ 
4. Meno kontaktnej osoby (Ing. Zoltán Fónod).

15. Minimálna lehota, počas ktorej sú ponuky uchádzačov viazané: 28.02.2018.

Dátum zverejnenia výzvy: 28.12.2017
Termín predkladania ponúk: 08.01.2018 do 10.00

Ing. Zoltán Fónod
Riaditeľ Perfects a.s.

Príloha č. 1: Vzor cenovej ponuky
Príloha č,2: Vzor čestného vyhlásenia 
Príloha č.3: Návrh zmluvy